**POZIV K ZBIRANJU DOKUMENTACIJE ZA VPIS NA**

**SEZNAM OPTOMETRISTOV R SLOVENIJE**

Člani Društva očesnih optikov Slovenije so na skupščini, dne 20.3.2015 v Portorožu, pozvali k ureditvi razmer na področju optometrije v Sloveniji, ter izrazili željo in potrebo po ustanovitvi Seznama Optometristov Slovenije. Zato vas prosimo, da pošljete dokumentacijo za vpis.

DOOS je zavzelo stališče, da je minimalna izobrazba za opravljanje dejavnosti optometrije uspešno zaključeno šolanje po visokošolskem strokovnem študijskem programu, vsaj po 1.bolonjski stopnji ( 33.čl.ZViS prva stopnja visokošolskega izobraževanja), oz. pridobljenih 180 kreditnih točk.

V Republiki Sloveniji je optometrija registrirana kot samostojna zdravstvena dejavnost (SKD 86.909) in vpisana v šifrant poklicnih skupin baze podatkov izvajalcev zdravstvene dejavnosti (BPI) pri Inštitutu za varovanje zdravja (IVZ), pod šifro 42, v poklicni skupini z visoko strokovno izobrazbo. Tudi Ministrstvo za zdravje v svojem dopisu 130-19/2003-5 podaja mnenje, da se kompetence pregledovanja vida in predpisovanja pripomočkov za vid lahko pridobi zgolj na osnovi evropsko primerljivih visokošolskih programov optometrije.

Na Seznamu Optometristov bodo v abecednem seznamu nevedeni naslednji podatki:

* **Ime in Priimek, strokovni naziv, e-naslov**

Vlogo z ustrezno dokumentacijo prosimo pošljite v elektronski pdf obliki ( scan vseh dokumentov v **točno določenem vrstnem redu**, ki je zapisan spodaj ) na naslov [drustvooptikov@gmail.com](mailto:drustvooptikov@gmail.com)

Za vpis na Seznam Optometristov prilagam naslednja dokazila:

* Vloga za vpis
* Izjava o varovanju osebnih podatkov
* Potrdilo o osebnih podatkih ( kopijo osebnega dokumenta )
* Potrdilo o osebnih podatkih ( v kolikor se ime in priimek na diplomi razlikuje od vlagateljevega imena in priimka – priloga Izpisek iz matičnega registra o rojstvu in ali o sklenjeni zakonski zvezi )
* Diploma ( diploma )
* Dodatek k diplomi ( Diploma Supplement ), če je bil ta izdan
* Mnenje o izobraževanju R Slovenije Ministrstvo za izobraževanje, znanost in šport, Masarykova cesta 16, 1000 Ljubljana, (http://www.arhiv.mvzt.gov.si/si/delovna\_podrocja/enic\_naric\_center\_slovenija/vrednotenje\_izobrazevanja/)

Komisija bo pregledala vloge in podala odgovore v najkrajšem možnem času.